În data de 16 martie, voluntarii Asociației Tinerilor Ortodocși Români din Iași (ATOR Iași) vor împăduri zona din apropierea pârtiei de schi din cartierul Copou.
Intitulată "Un copac pentru o viață", acțiunea va fi organizată pentru a celebra Luna pentru viață, în parteneriat cu Ocolul Silvic Iași, Asociația Studenților Creștini Ortodocși Români din Iași, Studenți pentru viață și Asociația "Prietenii Sfinților Trei Ierarhi".
Înscrierea la eveniment se face prin completarea unui formular online, disponibil aici.
Anual, organizațiile de tineret din eparhia Iașilor organizează activități similare de conștientizare, dedicate Lunii pentru viață.
Acțiunea precedentă, din martie 2023, a avut loc în apropierea Mănăstirii Hlincea din Iași.
Foto credit: Studenți pentru viață – filiala Iași / Facebook